PROTOKOLL
Tartu Jahindusklubi juhatuse koosolek
05.06.2019
Võru 80, Tartu
Osavõtjate nimekiri lisatud.
Külalistena osalesid Peep Männil (USO), Rauno Veeroja (USO), Heete Ausmeel (KKA), Toomas Haas (RMK), Harry Pütsepp (Erametsa Liit)

Koosoleku juhataja:	Jaak Volmer
Protokollija:		Tõnu Peterson
Koosolek algas kell 17:30
Lõppes kell 19:30

Päevakord

•	Põder /Rauno Veeroja
Põdra asurkonna seisundist annab ülevaate Rauno Veeroja. 
Pabulaloendus ja vaatlused annavad alust arvata, et põdra arvukus on Tartumaal allapoole toodud. Seda tõdemust toetab ka Toomas Haas (RMK), tuginedes põdrakahjustuste vähenemisele. Harry Pütsepp (Eramets) nõustub eelkõnelejatega. 
Jaak Volmer toob näitena põdra arvukuse kukkumise 1992. aastal ja seejärel ca 20 aastase taastumise. Kindlasti peab jahipiirkondadel olema arukust põdrapopulatsioonile  mitte liiga teha. Kui põdrajahi käigus selgub, et põtra pole, siis kindlasti ei tohiks iga hinna eest mahtu täis küttida, vaid teadvustada olukorda ja küttimine peatada.

•	Karu / Peep Männil
Peep Männil annab ülevaate pruunkaru käekäigust Eestis ja kiidab Tartumaa jahiseltse kvaliteetsete ja inforikaste pruunkaru vaatluste eest, mis sisestati Jahisesse.
Tulemus lubab arvata, et Tartumaal võiks käesoleval jahihooajal küttida poole rohkem karusid kui eelmisel aastal. Küttimismaht saadakse 2 järjestikuse aasta pesakonnad jagades kahega.
Jaak Volmer toob taas esile eelmisel aastal arutusel olnud teema karujahi hilisemast algusest. Hilisem algus annaks võimaluse küttida hinnalisema trofee ilusa naha näol. Samuti on jahedama ilmaga lihtsam liha käidelda. Varasem jahi algus annaks varasema võimaluse võidelda karukahjustustega ja pidada põllujahti.
Üldine arutelu.

Otsustati koostada interneti põhine küsitlus jahiseltside kaupa karujahi alguse kohta, milles on 2 varianti: 1. august või 1. september. Esimehed arutavad oma juhatusega või liikmeskonnaga läbi ja hääletavad. Hääletuseks keskkonna loob Tõnu Peterson. Hääletustulemusega minnakse jahindusnõukogusse.

•	Jooksvad küsimused / Jaak Volmer
Sügisel toimunud riigipoolsed muudatused hundijahi korralduses tekitasid jahimeestes palju küsimusi. Sestap lepiti EJS-is enne hundijahi algust toimunud ümarlaual KKA, jahimeeste ja ulukiseirajate vahel kokku, et 2019. kevadel arutatakse hundijahiga seonduvat uuesti.

Eeltoodu valguses korraldasime Tartu ümbruse ümarlaua 9.mail, kus osalesid Valdo Hermann Tartumaa Jahindusnõukogu liikmena, Valga-Tartu ohjamisala (OA) juht Rein Rosenberg, Põlva-Tartu OA juht Aare Veetsaman, Alam-Pedja ja Tartu-Jõgeva OA-de juht mina ning ulukiseirest Peep Männil ja Marko Kübarsepp. KKA-t esindas Margo Tannik, klubist oli ka Tõnu.

Kokkulepitud ümarlaud pidi toimuma 21.mail Tallinnas EJS-is, kuid jäi huvi puuduse tõttu ära.

Jaak annab teemast ülevaate.
Üldine arutelu.

Tartu Jahindusklubi juhatuse seisukoht hundijahi korraldusest ja ohjamisaladest on järgmine:
 
1. Alam-Pedja OA-le tuleks juurde lisada praeguses jaotuses Valga-Tartu OA-sse kuuluvad Rannu, Konguta ja Nõgiaru jahipiirkonnad.
2. Põlva-Tartu OA-le tuleks juurde liita praegu Valga-Tartu OA-s olev Haaslava jahipiirkond.
3. Hundi küttimismahtude jaotamisel tuleks arvestada hundikarja territooriumiga. Viimasel hundijahiperioodil praktiseeritud küttimismahu andmine kogu ohjamisalale ei tekita jahimeestes hundikarja majandamise soovi. Seda eriti veel juhul kui ohjamisalal on kaks või enam hundikarja.
4. Eelmisest seisukohast lähtudes teeme ettepaneku, et Põlva-Tartu OA-s peaks eraldi küttimismahuga piirkond olema Järvselja, Meeksi, Kastre, Võnnu, Haaslava, Ahja, Rasina ja Räpina jahipiirkonnad.
5. Tartu-Jõgeva OA koordinaatoriks esitame Tõnu Petersoni.
6. Valga-Tartu OA-le hunt püsiasukana koos inimestega elama ei mahu. Kõigis teistes Tartumaaga seotud piirkondades on hunt majandatav liik.
7. Tartu Jahindusklubi tõekspidamised on:
7.1. hundi käekäigust 80% on sotsiaalne ehk teisisõnu sõltub hundi ja inimeste vahelistest suhetest
7.2. hundikarja majandada (ehk küttimisvõimaluste) andmine tekitab jahimeestes huvi ka hundiseire jms vastu, mis on lõppkokkuvõttes tulemuslikum kui totaalne hundijahi keeld.

Koosoleku juhataja:	Jaak Volmer

Protokollija:		Tõnu Peterson